คลังเท7หมื่นล้านบาทแก้หนี้ระบบ
คลังเดินหน้าว่านเงินรากหญ้าเพิ่มเงินกองทุน 7 หมื่นล้านบาท แก้ไขหนี้นอกระบบ สมทบกับนโยบายรับจำนำข้าว
9 ก.ย. 2554

คลังเดินหน้าว่านเงินรากหญ้าเพิ่มเงินกองทุน 7 หมื่นล้านบาท แก้ไขหนี้นอกระบบ สมทบกับนโยบายรับจำนำข้าว
 
นายธีระชัย ภูวนาถนรานุบาล รมว.คลัง กล่าวว่า คลังจะให้ธนาคารออมสิน และ ธนาคารเพื่อการเกษตรและสหกรณ์การเกษตร (ธ.ก.ส.) จ่ายเงินกองทุนหมู่บ้านเพิ่มแห่งละ 1 ล้านบาท เป็นจำนวนประมาณ 7 หมื่นล้านบาท เพื่อไปแก้ปัญหาหนี้นอกระบบ โดยในเบื้องต้นให้ใช้เงินทุนของธนาคารจ่ายไปก่อน
 
รมว.คลัง กล่าวว่า เงินกองทุนหมู่บ้านที่จ่ายเพิ่มเพียงพอกับการแก้ไขหนี้นอกระบบ ที่รัฐบาลที่ผ่านมามีการลงทะเบียนแก้ไขหนี้นอกระบบมีคนมาลงทุนเบียนจำนวน 1.1 ล้านราย เป็นเงิน 1.2 แสนล้านบาท ถอนตัวจากการลงทะเบียนไป 4.6 แสนราย ที่เหลือ 5.8 แสนราย มูลหนี้ 6.7 หมื่นล้านบาท ได้รับการแก้ไขไปแล้ว 4.4 หมื่นล้านบาท
 
นายธีระชัย กล่าวว่า การแก้หนี้ระบบดังกล่าว เป็นส่วนหนึ่งของมาตรการช่วยประชาชนที่มีรายได้น้อย โดยรัฐบาลยังมีมาตรการแก้หนี้ระบบสำหรับลูกหนี้ต่ำกว่า 5 แสนบาท และการรับจำนำข้าว ที่จะเริ่มดำเนินการในเร็วๆ นี้